Document ID: 32005R0738

KOMISIJAS REGULA (EK) Nr. 738/2005
(2005. gada 13. maijs),
ar kuru groza Regulu (EK) Nr. 1040/2002, ar ko nosaka sīki izstrādātas normas to noteikumu ieviešanai, kas attiecas uz Kopienas finanšu iemaksu piešķiršanu fitosanitārajai kontrolei, un ar ko atceļ Regulu (EK) Nr. 2051/97
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 23. panta 5. punkta piekto daļu,
tā kā:
(1)
Komisijas Regula (EK) Nr. 1040/2002 (2) attiecas uz izdevumiem, kas tieši saistīti ar vajadzīgajiem pasākumiem, kuri ir īstenoti vai ieplānoti no trešām valstīm vai citiem Kopienas rajoniem ievestu kaitīgu organismu apkarošanai, lai tos izskaustu vai, ja tas nav iespējams, izolētu.
(2)
Saskaņā ar minētās regulas 4. panta 3. punktu finanšu iemaksas nepiešķir, ja kopējā atļauto izdevumu summa gadā nepārsniedz robežvērtību EUR 50 000.
(3)
Pieredze liecina, ka dalībvalstu iesniegtā dokumentācija parasti atbilst Regulas (EK) Nr. 1040/2002 prasībām, izņemot prasību attiecībā uz minimālo atļauto izdevumu summu gadā. Tiešām dažos gadījumos, īpaši dalībvalstīs ar mazu lauksaimniecībai atvēlēto valsts teritorijas daļu un izrietoši mazāku izdevumu rašanos par kaitīgu organismu izplatīšanās kontroli, atļauto izdevumu summa gadā nepārsniedza robežvērtību EUR 50 000.
(4)
Tādēļ finanšu iemaksas jāpiešķir arī tad, ja dokumentācijā atļauto izdevumu summa gadā ir ievērojami mazāka par EUR 50 000.
(5)
Tādēļ ir attiecīgi jāgroza Regula (EK) Nr. 1040/2002.
(6)
Šajā regulā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1040/2002 4. panta 3. punkta trešo teikumu aizstāj ar šādu tekstu:
“Kopienas finanšu iemaksas nepiešķir, ja kopējā 4. panta 1. punktā minētā atļauto izdevumu summa gadā ir mazāka par EUR 25 000.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 13. maijā

Labels: 15
6